Държавен вестник, бр. 100, 2010 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  100
„Спор при разногласие между родители за 
пътуване на дете в чужбина
Чл. 127а. (1) Въпросите, свързани с пътуване 
на дете в чужбина и издаването на необходи­
мите лични документи за това, се решават 
по общо съгласие на родителите.
(2) Когато родителите не постигнат съгла­
сие по ал. 1, спорът между тях се решава от 
районния съд по настоящия адрес на детето.
(3) Производството започва по молба на 
единия от родителите. Съдът изслушва другия 
родител, освен ако не се яви без уважителни 
причини. Съдът може и по своя инициатива 
да събира доказателства.
(4) Съдът може да допусне предварително 
изпълнение на постановеното решение.“
§ 24. В Закона за българските лични доку­
менти (обн., ДВ, бр. 93 от 1998 г.; изм., бр. 53, 
67, 70 и 113 от 1999 г., бр. 108 от 2000 г., бр. 42 
от 2001 г., бр. 45 и 54 от 2002 г., бр. 29 и 63 
от 2003 г., бр. 96, 103 и 111 от 2004 г., бр. 43, 
71, 86, 88 и 105 от 2005 г., бр. 30, 82 и 105 от 
2006 г., бр. 29, 46 и 52 от 2007 г., бр. 66, 88 и 
110 от 2008 г., бр. 35, 47, 82 и 102 от 2009 г. и 
бр. 26 от 2010 г.) в чл. 76, т. 9 думите „ чл. 123, 
ал. 2“ се заменят с „чл. 127а“. 
§ 25. Висящите производства се разглеждат 
по досегашния ред.
§ 26. Този закон влиза в сила от деня на 
обнародването му в „Държавен вестник“ с 
изключение на § 12, който влиза в сила от 
1 януари 2011 г., и § 13, т. 2 и § 21, които 
влизат в сила от 18 юни 2011 г.
Законът е приет от 41-ото Народно събра­
ние на 7 декември 2010 г. и е подпечатан с 
официалния печат на Народното събрание.
Председател на Народното събрание: 
Цецка Цачева
10325
УКАЗ № 338
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Зако­
на за електронния документ и електронния 
подпис, приет от ХLI Народно събрание на 
7 декември 2010 г.
Издаден в София на 14 декември 2010 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за изменение и допълнение на Закона за 
електронния документ и електронния подпис 
(обн., ДВ, бр. 34 от 2001 г.; изм., бр. 112 от 
2001 г., бр. 30, 34 и 80 от 2006 г. и бр. 38 и 
53 от 2007 г.)
§ 1. В чл. 6 се правят следните изменения 
и допълнения:
1. В ал. 1 след думата „титуляря“ се поставя 
запетая и се добавя „автора или адресата“.
2. В ал. 2, т. 5 думите „две години“ се 
заменят с „една година“.
§ 2. В чл. 8 се правят следните изменения: 
1. В заглавието думата „Получаване“ се 
заменя с „Потвърждаване на получаването“. 
2. Алинея 1 се изменя така:
„(1) Потвърждаване на получаването на 
електронно изявление не е необходимо, за да 
се смята, че е получено от адресата, освен ако 
страните са уговорили друго. Ако страните 
са уговорили, че се изисква потвърждаване 
на получаването и не е посочен срок за това, 
потвърждаването трябва да бъде извършено 
в разумен срок.“
3. Алинея 2 се отменя.
§ 3. Член 10 се изменя така: 
„Време на получаване на електронното 
изявление
Чл. 10. (1) Електронното изявление е по­
лучено с постъпването му в посочената от 
адресата информационна система. Ако адре­
сатът не е посочил конкретна информационна 
система, изявлението е получено с постъп­
ването му в която и да е информационна 
система на адресата, а ако адресатът няма 
информационна система – с изтеглянето му 
от адресата от информационната система, в 
която изявлението е постъпило.
(2) Ако е уговорено потвърждаване, елек­
тронното изявление е получено с изпращането 
на потвърждаване от адресата за получава­
нето му.“
§ 4. Член 13 се изменя така:
„Електронен подпис
Чл. 13. (1) Електронен подпис е всяка ин­
формация в електронна форма, добавена или 
логически свързана с електронното изявление, 
за установяване на неговото авторство.
(2) Усъвършенстван електронен подпис е 
електронен подпис, който:
1. дава възможност за идентифициране 
на автора; 
2. е свързан по уникален начин с автора;
3. е създаден със средства, които са под 
контрола единствено на автора, и
4. е свързан с електронното изявление по 
начин, който осигурява установяването на 
всякакви последващи промени.
(3) Квалифициран електронен подпис е 
усъвършенстван електронен подпис, който 
отговаря на изискванията на чл. 16.